## TRAM d’Alacant va registrar durant el mes d’agost passat més d’1,8 milions de viatgers

*** Respecte a 2023, i en este mateix període, s’ha aconseguit un increment del 6,32 %
* La línia 2 va obtindre el nombre més gran de desplaçaments, 659.877, i Luceros va tornar a liderar el registre d’estacions amb 375.248 usuaris**

Ferrocarrils de la Generalitat Valenciana (FGV) va registrar el mes d’agost passat en les línies del TRAM d’Alacant un total d’1.809.222 usuaris. Este resultat suposa un increment del 6,32 % més que en el mateix mes de 2023.

En conjunt, FGV va sumar el mes d’agost passat, entre Metrovalencia i TRAM d’Alacant, un total de 7.636.650 passatgers, que representen un augment de l’11,54 % respecte al mateix mes de 2023.

Segons la distribució per línies, la línia 2, que unix Luceros amb Sant Vicent del Raspeig, va ser la més utilitzada amb 659.877 moviments, seguida de la línia 1, que comunica Luceros i Benidorm, amb 407.790.

En el trànsit per estacions, Luceros lidera la mobilitat amb 375.248 usuaris; seguida de Mercado, amb 259.626, i Benidorm, amb 141.866.

**TRAMnochador**

Els servicis nocturns del TRAMnochador van sumar 96.614 viatgers a l’agost, que s’afigen als 75.679 del mes de juliol.

El TRAMnochador, que ha realitzat circulacions durant tota la nit els divendres, els dissabtes i les vespres de festiu, va començar el divendres 5 de juliol i va concloure el dissabte 31 d’agost. En total, han sigut 19 jornades nocturnes, dividides en nou divendres, nou dissabtes i una vespra de festiu, en concret el 14 d’agost.

Fecha: 15/09/2024